钦定古今图书集成/明伦汇编/家范典/第085卷 > 《赠内》白居易
## 钦定古今图书集成/明伦汇编/家范典/第085卷 > 《赠内》白居易

“生为同室亲，死为同穴尘。他人尚相勉，而况我与君。
黔娄固穷士，妻贤忘其贫。冀缺一农夫，妻敬俨如宾。
陶潜不营生，翟氏自爨薪。梁鸿不肯仕，孟光甘布裙。
君虽不读书，此事耳亦闻。至使千载后，传是何如人。”
人生未死间，不能忘其身。所须者衣食，不过饱与温。
蔬食足充饱，何必膏粱珍。缯絮足御寒，何必锦绣文君家有遗训，清白传子孙。我亦贞苦士，与君新结婚。
庶保贫与素，偕老同欣欣。